Diari Oficial de la Generalitat Valenciana


Sumari del DOGV 4751, del 12-05-2004 (2004/4243)

Informació pública del programa d'actuació integrada per al desenrotllament de la unitat d'execució Mitja Lluna-4 proposada en el Pla General d'Ordenació Urbana de Xàbia.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4243


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa d'actuació integrada per al desenrotllament de la unitat d'execució Mitja Lluna-4 proposada en el Pla General d'Ordenació Urbana de Xàbia. [2004/Q4243]
  
Jo, Antonio Jiménez Clar, notari del Col·legi de València, districte de Dénia, amb residència a Xàbia, done fe:
  
Que per la mercantil Grupo Rochester Mediterránea, SL, amb codi d'identificació fiscal L17297004 i domicili a Xàbia, carretera del Cap de la Nau, 65, he sigut requerit per a la protocol·lització del programa d'actuació integrada per al desenrotllament de la unitat d'execució Mitja Lluna-4 proposada al Pla General d'Ordenació Urbana de Xàbia (Alacant), segons l'article 48 de la Llei 6/1994, Reguladora de l'Activitat Urbanística de la Generalitat Valenciana. I per mitjà d'este edicte, es fa constar:
  
1. Objecte i característiques essencials del programa d'actuació integrada: el programa té per objecte la materialització de les determinacions del Pla General d'Ordenació Urbana de Xàbia, per al desenrotllament de la unitat d'execució Mitja Lluna-4 proposada en l'esmentat Pla General, amb la realització de les obres necessàries per a la urbanització i posterior edificació. S'hi acompanyen el pla de reforma interior de millora per al desenrotllament de la nova ordenació detallada amb el seu corresponent annex d'homologació, el projecte de reparcel·lació i el projecte d'urbanització amb el preceptiu estudi de seguretat i salut; documents que constituïxen l'alternativa tècnica del programa per a complir amb els requisits exigits en la Llei 6/1994. Així mateix, s'aporta el justificant de sol·licitud de cèdula d'urbanització en el Servici Territorial d'Urbanisme d'Alacant.
  
2. La notaria on estan dipositats els documents esmentats més amunt està situada a Xàbia, carrer de l'Historiador Chabàs, número 1, primer. Dins del termini de 20 dies, comptadors des de la publicació de l'últim anunci, qualsevol persona podrà comparéixer per a obtindre una còpia de l'acta o exhibició d'esta.
  
3. Es publicaran en el periòdic La Verdad i en el Diari Oficial de la Generalitat Valenciana els anuncis a què fa referència l'article 46 de la Llei Reguladora de l'Activitat Urbanística.
  
4. La possibilitat de consultar a la notaria i a l'Ajuntament de Xàbia la documentació dipositada, i la de presentar davant d'este últim, per a incorporar-les-hi, tant al·legacions, alternatives tècniques que pretenguen competir amb l'exposada al públic, així com proposició juridicoeconòmica per a l'execució d'estes, durant el termini de 20 dies, comptats a partir de l'última publicació.
  
I perquè produïsca els efectes oportuns, lliure el present edicte.